Ministru kabineta noteikumu projekta **“Grozījumi Ministru kabineta 2016.gada 12.aprīļa noteikumos Nr.225 „Kārtība, kādā tiek publiskota informācija par amatpersonu (darbinieku) atlīdzības noteikšanas kritērijiem un darba samaksas apmēru sadalījumā pa amatu grupām””** sākotnējās ietekmes novērtējuma ziņojums

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  2017.gada 20.aprīļa grozījumi Valsts un pašvaldību institūciju amatpersonu un darbinieku atlīdzības likumā, ar kuriem 3.panta devītā daļa izteikta citā redakcijā un papildināta ar 91 daļu paredz, ka valsts vai pašvaldības institūcija tās mājaslapā internetā normatīvajos aktos noteiktajā kārtībā publisko informāciju par:1) amatpersonu (darbinieku) atlīdzības noteikšanas kritērijiem un darba samaksas apmēru sadalījumā pa amatu grupām (šobrīd spēkā esošie Ministru kabineta 2016.gada 12.aprīļa noteikumi Nr.225 „Kārtība, kādā tiek publiskota informācija par amatpersonu (darbinieku) atlīdzības noteikšanas kritērijiem un darba samaksas apmēru sadalījumā pa amatu grupām” (turpmāk – noteikumi Nr.225);2) šā likuma 15. panta vienpadsmitajā daļā minētajām speciālajām piemaksām, norādot to apmēru un būtisko funkciju vai stratēģiski svarīgo mērķi, kura ietvaros šī piemaksa noteikta.(91) Papildus šā panta devītajā daļā noteiktajam cita informācija par amatpersonai (darbiniekam) izmaksāto darba samaksas apmēru ir pieejama valsts un pašvaldības institūcijas mājaslapā internetā Ministru kabineta noteiktajā apjomā. Lai aizsargātu amatpersonu (darbinieku) tiesības uz privāto dzīvi vai valsts drošību, Ministru kabinets ir arī tiesīgs noteikt informāciju par izmaksāto darba samaksas apmēru un attiecīgo amatpersonu (darbinieku), kura valsts un pašvaldības institūcijas mājaslapā internetā netiek publiskota.  Valsts un pašvaldību institūciju amatpersonu un darbinieku atlīdzības likuma pārejas noteikumu 35.punkts nosaka, ka grozījumi šā likuma [3.](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums#p3) pantā, ar kuriem devītā daļa izteikta jaunā redakcijā, pants papildināts ar 9.1 daļu un vienpadsmitajā daļā aizstāti vārdi "par amatpersonu (darbinieku) atlīdzības noteikšanas kritērijiem un darba samaksas apmēru sadalījumā pa amatu grupām", stājas spēkā 2018. gada 1. janvārī. Ministru prezidenta 2017.gada 17.maija rezolūcija Nr.12/2017-JUR-7, ar kuru Finanšu ministrijai uzdots līdz 2018.gada 1.janvārim sagatavot un noteiktā kārtībā iesniegt Ministru kabinetā Valsts un pašvaldību institūciju amatpersonu un darbinieku atlīdzības likuma (2017.gada 20.aprīļa likuma “Grozījumi Valsts un pašvaldību institūciju amatpersonu un darbinieku atlīdzības likumā” redakcijā) 3.panta vienpadsmitajā daļā minētā tiesību akta projektu, attiecīgi nodrošinot Ministru kabinetam dotā uzdevuma izpildi.Saeima 2017.gada 23.novembrī pieņēma grozījumus Valsts un pašvaldību institūciju amatpersonu un darbinieku atlīdzības likumā, kas paredz likuma 3. panta devīto sekunda (92) daļu izteikt citā redakcijā:(92) Lai nodrošinātu Satversmes 100. pantā nostiprināto cilvēktiesību uz vārda brīvību, tajā skaitā informācijas atklātību, ievērošanu un efektīvu īstenošanu iespējami ērti privātpersonām, visu valsts un pašvaldību strādājošo atlīdzība ir pilnīgi atklāta sabiedrībai šādā kārtībā:1) institūcijas visām amatpersonām un visiem darbiniekiem aprēķināto atalgojumu un citas naudas summas, kas viņiem pienākas, katru mēnesi publicē institūcijas mājaslapā internetā, norādot vārdu, uzvārdu, amatu un aprēķināto summu, ja likums nenosaka citādi; 2) informācija par institūcijas amatpersonām un darbiniekiem aprēķināto atalgojumu un pienākošām naudas summām iestādes mājaslapā internetā atrodas ne mazāk kā astoņus gadus. Gadījumā, ja institūciju likvidē, šīs publicētās informācijas pieejamību līdz noteiktā termiņa beigām turpina uzturēt augstākas iestādes mājaslapā internetā;3) Ministru kabinets nosaka tādas valsts pārvaldes iestādes, kā arī to amatpersonas un darbiniekus, kā atalgojums un pienākošās naudas summas nav publicējami valsts drošības apsvērumu dēļ, kā arī gala termiņu, kura notecējuma beigās šī informācija kļūst atklāti vispārpieejama Latvijas Nacionālajā arhīvā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Tā kā likumdevējs ar 2017.gada 23.novembrī pieņemtajiem grozījumiem Valsts un pašvaldību institūciju amatpersonu un darbinieku atlīdzības likumā ir skaidri noteicis, ka valsts un pašvaldību institūcijas visām amatpersonām un visiem darbiniekiem aprēķināto atalgojumu un citas pienākošās naudas summas, katru mēnesi publicē institūcijas mājaslapā internetā, norādot vārdu, uzvārdu, amatu un aprēķināto summu, tad papildus ar Ministru kabineta noteikumiem regulēt šo jautājumu atbilstoši tiesību deleģējumam Ministru kabinetam nav lietderīgi un radīs papildus administratīvo slogu institūcijām. Turklāt atbilstoši Oficiālo publikāciju un tiesiskās informācijas likuma 9.panta sestās daļas 3.punktam vienāda juridiska spēka tiesību normām, piemēro jaunāko tiesību normu (noteicošais ir tiesību normas pieņemšanas datums).  Ministru kabineta noteikumu projekts “Grozījumi Ministru kabineta 2016.gada 12.aprīļa noteikumos Nr.225 „Kārtība, kādā tiek publiskota informācija par amatpersonu (darbinieku) atlīdzības noteikšanas kritērijiem un darba samaksas apmēru sadalījumā pa amatu grupām”” (turpmāk – noteikumu projekts) paredz papildināt noteikumus Nr.225 ar normām, kas atbilstoši 2017. gada 20. aprīļa grozījumiem Valsts un pašvaldību institūciju amatpersonu un darbinieku atlīdzības likumā paredz, ka valsts vai pašvaldības institūcija tās mājaslapā internetā normatīvajos aktos noteiktajā kārtībā aizpilda jaunu 5.pielikumu “Informācija par izmaksāto speciālo piemaksu par valsts vai pašvaldības institūcijai būtisko funkciju vai stratēģiski svarīgu mērķu īstenošanu” un publisko informāciju par iepriekšējā gadā izmaksātajām speciālajām piemaksām reizi gadā ne vēlāk kā līdz sekojošā kalendārā gada 1.februārim, ņemot vērā to, ka Valsts un pašvaldību institūciju amatpersonu un darbinieku atlīdzības likums paredz, ka speciālo piemaksu pārskata ne retāk kā reizi pusgadā. Noteikumu projekta 1.3.punkts paredz, ka valsts vai pašvaldības institūcijas tīmekļvietnē aizliegts publiskot informāciju par karavīru, Satversmes aizsardzības biroja, Militārās izlūkošanas un drošības dienesta, Drošības policijas, Iekšējās drošības biroja amatpersonu (darbinieku) un amatpersonu (darbinieku), kuras operatīvās darbības subjektu īpaši pilnvarotās struktūrvienībās tieši veic operatīvās darbības pasākumus speciālās procesuālās aizsardzības nodrošināšanai, kā arī tieši veic operatīvās darbības pasākumus vai speciālās izmeklēšanas darbības, izmantojot operatīvās darbības līdzekļus un metodes, atlīdzības noteikšanas kritērijiem un darba samaksas apmēru. Regulējums attiecas arī uz amatpersonām, kuras operatīvās darbības subjektu īpaši pilnvarotās struktūrvienībās tieši veic operatīvās darbības pasākumus speciālās procesuālās aizsardzības nodrošināšanai, kā arī tieši veic operatīvās darbības pasākumus, speciālās izmeklēšanas darbības, izmantojot operatīvās darbības līdzekļus un metodes. Proti, amatpersonas, kuras atbilst Ministru kabineta 2004.gada 26.oktobra noteikumos Nr.887 “Valsts noslēpuma objektu saraksts” ietvertās tabulas 2.6.3.apakšpunktā minētajām amatpersonām. Minēto amatpersonu atalgojuma publicēšanas liegums ir nepieciešams, lai nodrošinātu, pirmkārt, to, ka šo amatpersonu identitāte netiek atklāta (tai skaitā tiek mazināti riski šo personu identitāti atklāt caur atalgojuma publicēšanas analīzi), otrkārt, lai nodrošinātu iestādes funkcijas izpildi, kas ir saistīta ar šo amatpersonu īpaši konfidenciālās darbības raksturu, proti, identitātes atklāšana liedz attiecīgās funkcijas īstenošanu.Noteikumu projekta 1.1.punkts paredz tehnisku grozījumu, izteikt norādi, uz kāda likuma pamata noteikumi izdoti, citā redakcijā. Noteikumu projekta 1.3.punkts paredz, ka 5.pielikums nebūs jāaizpilda un informācija par speciālo piemaksu nebūs jāpublisko Latvijas Bankai, ostu pārvaldēm (par ostu pārvaldniekiem un citiem ostu darbiniekiem), skolām un augstskolām par pedagogiem atbilstoši pedagogu amatu sarakstam (MK 10.05.2011 noteikumi Nr.354 “Noteikumi par pedagogu profesiju un amatu sarakstu”), zinātniskiem institūtiem par akadēmiskajos amatos nodarbinātajiem, valsts un pašvaldību kapitālsabiedrībām vai publiski privātām kapitālsabiedrībām par ārstniecības personām, kas noslēgušas līgumu par no valsts vai pašvaldības budžeta apmaksāto veselības aprūpes pakalpojumu sniegšanu, pamatojoties uz Valsts un pašvaldību institūciju amatpersonu un darbinieku atlīdzības likuma 2.panta trešo, ceturto un ceturto prim daļu.  Izstrādājot noteikumu projektu, Finanšu ministrija ņēma vērā Saeimas Valsts pārvaldes un pašvaldību komisijas 2017. gada 8. novembra sēdē prezentēto un Eiropas Parlamentārās pētniecības un dokumentācijas centra (ECPRD) sniegtās ziņas attiecībā uz informācijas atklātumu Eiropas valstīs par atalgojumu publiskajā pārvaldē. Zemāk tabulā sniegtās atbildes uz jautājumiem: vai Jūsu valstī ir publiski pieejama informācija par valsts amatpersonu un citu valsts pārvaldē nodarbināto (darbinieku) ienākumiem? Ja jā, vai tas attiecas uz visām amatpersonām un darbiniekiem, vai tikai kādām noteiktām personu grupām? Ja informācija par ienākumiem ir pieejama, tad kādā veidā to var iegūt? Ja persona iegūst informāciju par kādas amatpersonas vai darbinieka atalgojumu, vai viņa tiek identificēta. Proti, vai persona, par kuru tiek pieprasītas ziņas var noskaidrot personu, kas šīs ziņas pieprasījusi? Gadījumā, ja ziņas par amatpersonu vai darbinieku atalgojumu ir publiskojamas, tad kāds ir šo ziņu uzglabāšanas laiks?

|  |  |
| --- | --- |
| Nīderlande | Jā, bez personas identificēšanas. Internetā tiek publiskota tabula, cik konkrētajā sektorā nodarbinātie saņēmuši noteiktu atalgojumu (neminot personas identitāti). Normatīvā akta darbības termiņš (skalas). |
| Vācija | Jā, bez personas identificēšanas. Civildienesta ierēdņiem ir likumā noteikta atalgojuma skala, pārējiem publiskajā pārvaldē nodarbinātajiem atalgojuma apmērs vispārīgi noteikts darba koplīgumā, kas ir publiski pieejams. Var iegūt informāciju par konkrētas personas atalgojumu, vēršoties attiecīgajā iestādē ar iesniegumu, pamatojot informācijas nepieciešamību, bet šāda informācija tiek izpausta tikai tad, kad attiecīgā persona, par kuru pieprasīta informācija, tam piekrīt un ir informēta par pieprasītāja identitāti.Tiek identificēta. Par pieprasījumu informē personu, par kuru ziņas pieprasa. Normatīvā akta darbības termiņš (skalas). |
| Beļģija | Jā, bez personas identificēšanas. Atalgojumu skalas tiek regulāri publicētas Beļģijas oficiālajā laikrakstā Monitour. Arī var būt iestāžu mājaslapās. Laikraksti dažkārt publicē ziņas par augstāko amatpersonu iespējamo atalgojumu. Individuāli pieprasījumi nav īstenojami, jo vispārīga informācija ir pieejama. Informācija (par skalām) tiek atjaunota pēc nepieciešamības.  |
| Francija | Jā, bez personas identificēšanas. Atalgojuma apmēru var noteikt pēc skalām, kas tiek publiskotas laikrakstā “Le journal official” un organizāciju mājaslapās. Attiecas uz valsts, teritoriālā un vietējā civildienesta darbiniekiem. Francijā normatīvie akti ir pieejami vienmēr, kamēr tie netiek aizstāti ar jauniem. |
| Slovākija | Internetā tiek publiskots individualizēts tikai augstāko valsts amatpersonu atalgojums (prezidents, Nacionālās padomes spīkers, vicespīkers, deputāti (biedri), Novērtēšanas komisijas biedri (Valsts kontrole), augstāko iestāžu vadītāji. Par citām personām var rakstīt individuālu pieprasījumu, pamatojot interesi.Atklātības likums tiešā tekstā to neparedz, bet tas izriet no konteksta.Sasaistīts ar ienākumu deklarācijas uzglabāšanas termiņiem. |
| Čehija | Čehijā informāciju par valsts nodarbinātajiem nepublisko, izņemot likumā noteiktu atalgojuma skalu. |
| Dānija | Nav sniegta informācija, vai tiek publiskota vispārēja atalgojumu skala. Atbildē tiek īpaši uzsvērts, ka individualizētu atalgojumu publiskošana internetā nenotiek. Ir iespējams vērsties ar iesniegumu un lūgt sniegt informāciju par kādas konkrētas personas atalgojumu. Par to tiek informēta attiecīgā persona, par kuru pieprasa šos sensitīvos datus. Informāciju nesniedz, ja nepieciešama būtiska datu apstrāde vai ir šaubas par tās ļaunprātīgu izmantošanu.Atklātības likums tiešā tekstā to neparedz, bet tas izriet no konteksta. |
| Zviedrija | Jā, jebkura persona var vērsties ar iesniegumu iestādē un pieprasīt informāciju par valsts pārvaldē nodarbinātas personas atalgojumu (izņēmums: informācija netiks sniegta, ja jautājums skar drošības iestāžu un citu tamlīdzīgu darbinieku atalgojumu). bet informācija par atalgojumiem netiek publicēta online (personas datu aizsardzība). Jāveic atbilstošs informācijas pieprasījums. Informācijas pieprasītāju nav nepieciešams obligāti identificēt. Informācijas uzglabāšanas laiks nav noteikts. |
| Somija | Jā, jebkura persona var vērsties ar iesniegumu (arī e-pasta formā) iestādē un pieprasīt informāciju par valsts pārvaldē nodarbinātas personas atalgojumu. Informācijas pieprasītāju nav nepieciešams obligāti identificēt (it sevišķi, ja pieprasījums nosūtīts pa e-pastu). Persona, par kuru pieprasa ziņas var netikt informēta. |

 Noteikumu projekta spēkā stāšanās paredzēta ar 2018.gada 1.janvāri. Atbilstoši noteikumu projekta 1.5. punktā paredzētajam valsts un pašvaldību institūcijai tīmekļvietnē informāciju par 2018. gadā izmaksāto speciālo piemaksu par valsts vai pašvaldības institūcijai būtisko funkciju vai stratēģiski svarīgu mērķu īstenošanu būs jāpublisko ne vēlāk kā līdz 2019.gada 1.februārim. |
| 3. | Projekta izstrādē iesaistītās institūcijas | Projekts šo jomu neskar |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Valsts un pašvaldību institūciju amatpersonas (darbinieki), izņemot karavīrus, valsts drošības iestāžu amatpersonas (darbiniekus), Latvijas Bankas, ostu pārvaldes, pedagogus, zinātniskos institūtus, valsts un pašvaldību kapitālsabiedrībās strādājošās ārstniecības personas.  |
|  2. |  Tiesiskā regulējuma ietekme uz tautsaimniecību un administratīvo slogu | Administratīvais slogs ir nebūtisks, salīdzinot ar to, ka atalgojums un citas pienākošās naudas summas būs jāturpina publiskot katru mēnesi un jānodrošina, ka iestādes mājas lapā internetā minētā informācija atrodas ne mazāk kā astoņus gadus saskaņā ar Saeimā 23.novembrī pieņemtajiem grozījumiem Valsts un pašvaldību institūciju amatpersonu un darbinieku atlīdzības likumā. Atbilstoši noteikumu projektā paredzētajam informācija par speciālo izmaksāto piemaksu iepriekšējā gadā valsts un pašvaldību institūcijai būs jāpublisko tikai vienu reizi gadā.  |
|  3. |  Administratīvo izmaksu monetārs novērtējums | Projekts šo jomu neskar |
|  4. |  Cita informācija |  Noteikumu projektā paredzētie pasākumi īstenojami valsts un pašvaldību institūciju esošo finanšu līdzekļu ietvaros.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes atsevišķi netika organizētas, jo nebija nepieciešams. Sabiedrībai turpmāk būs pieejama ne vien informācija par valsts un pašvaldību institūciju amatpersonām (darbiniekiem) aprēķināto atalgojumu un citām pienākošām naudas summām iestādes mājas lapā internetā katru mēnesi, bet arī informācija par speciālām piemaksām, to apmēru un būtisko funkciju vai stratēģiski svarīgo mērķi. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts un pašvaldības institūcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Jaunas funkcijas netiek radītas. Projekta izpilde neietekmē pārvaldes institucionālo struktūru, kā arī nav paredzēta jaunu institūciju izveide, esošo institūciju likvidācija vai reorganizācija.Projekts tiks realizēts esošo finanšu un cilvēkresursu ietvaros. |
| 3. | Cita informācija | Nav |

Finanšu ministre D. Reizniece – Ozola

Zvaigzne 67083976

Zanete.Zvaigzne@fm.gov.lv